pythainlp/thai-wiki-dataset-v3 huggingface dataset:
ราชพฤกษ์

ราชพฤกษ์, คูน,   เป็นไม้ดอกในตระกูล Fabaceae เป็นพืชพื้นเมืองของเอเชียใต้ ตั้งแต่ทางตอนใต้ของปากีสถาน ไปจนถึงอินเดีย ศรีลังกา พม่า และไทย นอกจากนี้ราชพฤกษ์ยังเป็นดอกไม้และต้นไม้ประจำชาติของประเทศไทย และเป็นดอกไม้ประจำรัฐเกรละของประเทศอินเดียอีกด้วย
== ลักษณะ ==
ราชพฤกษ์เป็นไม้ยืนต้นขนาดกลาง มีความสูง 10–20 เมตร ดอกขึ้นเป็นช่อยาว 20–40 เซนติเมตร แต่ละดอกมีเส้นผ่านศูนย์กลาง 4–7 เซนติเมตร มีกลีบดอกสีเหลืองขนาดเท่ากัน 5 กลีบ ผลยาว 30–62 เซนติเมตร และกว้าง 1.5–2.5 เซนติเมตร มีกลิ่นฉุน และมีเมล็ดที่มีพิษเป็นจำนวนมาก
== เกี่ยวกับชื่อ ==
ชื่อของราชพฤกษ์นั้นมีการเรียกแตกต่างกันออกไปในแต่ละท้องถิ่น ส่วนใหญ่จะเรียกราชพฤกษ์ว่า คูน เนื่องจากจำง่ายกว่า (แต่มักจะเขียนผิดเป็น คูณ) ทางภาคเหนือเรียกว่า ลมแล้ง, ทางภาคใต้เรียกว่า ราชพฤกษ์, ชาวกะเหรี่ยงเรียกว่า ลักเกลือ หรือลักเคย และกะเหรี่ยง-กาญจนบุรี เรียกว่า กุเพยะ, ชาวมอญเรียกว่า ปะกาวซังกราน (ပ္ကဴသၚ်ကြာန်) เนื่องจากออกดอกในช่วงเทศกาลสงกรานต์
== การปลูกและการดูแลรักษา ==
=== การปลูก ===
ในช่วงแรก ๆ ต้นราชพฤกษ์จะเจริญเติบโตได้ช้าในระยะเวลาประมาณ 1–3 ปีแรก หลังจากนั้นต้นราชพฤกษ์จะเจริญเติบโตเร็วขึ้น เปลือกจะเป็นสีน้ำตาลเรียบ มีรากแก้วยาวสีเหลือง และ มีรากแขนงเป็นจำนวนมาก เมื่อต้นราชพฤกษ์มีอายุ 4–5 ปี จึงออกดอกและเมล็ดและเจริญเติบโตต่อไป
== สรรพคุณ ==
นอกจากนั้น ราชพฤกษ์ยังเป็นพืชที่มีฤทธิ์ทางอัลลีโลพาธี
สารสกัดจากฝักด้วยเอทานอลสามารถยับยั้งการเจริญของคะน้าได้
== ความเชื่อ ==
ต้นราชพฤกษ์เป็นต้นไม้มงคลนิยมใช้ประกอบพีธีที่สำคัญ เช่น พีธีเสาไม้หลักเมือง เป็นส่วนประกอบในการทำคฑาจอมพล และ ยอดธงชัยเฉลิมพลของกองทหาร ทำพิธีปลูกบ้าน ฯลฯ
คนไทยในสมัยโบราณเชื่อว่า ควรปลูกต้นราชพฤกษ์ทางทิศตะวันตกเฉียงใต้ของที่อยู่อาศัย เพื่อให้ผู้ที่อยู่อาศัยในบ้านเรือนมีความเจริญรุ่งเรืองเป็นทวีคูณ ซึ่งความเป็นจริงคือทิศดังกล่าวจะได้รับแดดจัดตลอดช่วงบ่าย จึงควรปลูกต้นไม้ใหญ่เพื่อให้ลดความร้อนและทำให้ประหยัดพลังงานมากขึ้น
คนไทยในสมัยโบราณยังมีความเชื่อว่าบ้านใดปลูกต้นราชพฤกษ์ไว้ประจำบ้านจะช่วยให้มีเกียรติมีศักดิ์ศรี ด้วยคนไทยส่วนใหญ่ยอมรับว่าต้นราชพฤกษ์เป็นต้นไม้ที่มีคุณค่าสูงและยังเป็นสัญลักษณ์ประจำชาติไทยอีกด้วย นอกจากนี้มีความเชื่อว่า ใบของต้นราชพฤกษ์เป็นสิ่งศักดิ์สิทธิ์เพราะในพิธีทางไสยศาสตร์ให้ใบทำน้ำพุทธมนต์สะเดาะเคราะห์ได้ผลดีดังนั้นจึงถือว่าต้นราชพฤกษ์เป็นไม้มงคลนาม
==ภาพ==
== อ้างอิง ==
==แหล่งข้อมูลอื่น==
(2008): Kerala Symbols
วงศ์ย่อยราชพฤกษ์
ไม้ยืนต้น
ดอกไม้ประจำจังหวัดของไทย
ต้นไม้ประจำมหาวิทยาลัย
สัญลักษณ์ของประเทศไทย
ดอกไม้ประจำชาติ
สมุนไพรไทย
พืชที่ใช้ในอายุรเวท
ปัญหาแฮปปี้เอ็นดิ้ง

ปัญหาแฮปปี้เอ็นดิ้ง เป็นปัญหาทางคณิตศาสตร์ ตั้งชื่อโดยพอล แอร์ดิช หลังจากปัญหานี้ทำให้เกิดการแต่งงานของ George Szekeres และ Esther Klein มีดังนี้
สำหรับจุดห้าจุดใด ๆ ในระนาบ จะต้องมีจุดสี่จุดซึ่งทำให้เกิดสี่เหลี่ยมนูน
== ปัญหาที่ใหญ่ขึ้น ==
แอร์ดิช และ Szekeres ได้พิสูจน์ทฤษฎีบทดังนี้
สำหรับจำนวนเต็มบวก N ใดๆ มีเซตจำกัดของจุดบนระนาบที่มีจุด N จุดภายในเซตนั้น ซึ่งทำให้เกิดรูป N เหลี่ยมนูน
ให้ f(N) แทนค่า M ที่น้อยที่สุดที่ทำให้เซตของจุด M จุดใดๆ จะต้องมีจุด N จุดภายในเซตนั้น ซึ่งทำให้เกิดรูป N เหลี่ยมนูน
f(3) = 3
f(4) = 5 (พิสูจน์โดย Esther Klein)
f(5) = 9 (พิสูจน์โดย E. Makai ตีพิมพ์ครั้งแรกใน พ.ศ. 2513)
f(6) = 17 (พิสูจน์โดย Szekeres and Lindsay Peters โดยใช้คอมพิวเตอร์)
สำหรับ F(N) เมื่อ N เป็นจำนวนเต็มบวกใด ๆ ยังไม่มีสูตรที่ใช้หา
แอร์ดิชและ Szekeres ตั้งข้อคาดเดาไว้ว่า
f(N) = 1 + 2^{N-2} \quad \mbox{for all } N \geq 3
ในปี พ.ศ. 2504 แอร์ดิชและ Szekeres พิสูจน์ได้ว่า
f(N) \geq 1 + 2^{N-2}
ขอบเขตบนของ f(N) เมื่อ N \geq 5 ที่ดีที่สุดเท่าที่ทราบในปัจจุบันคือ
f(N) \leq {2N-5 \choose N-3} + 1 = \Theta\left(\frac{4^N}{\sqrt N}\right)
== อ้างอิง ==
.
.
. Reprinted in: .
.
.
.
.
.
.
.
.
.
.
.
.
.
.
.
== แหล่งข้อมูลอื่น ==
ปัญหาแฮปปี้เอ็นดิ้ง  จาก PlanetMath
Eric W. Weisstein, Happy End Problem จาก MathWorld.
เรขาคณิตไม่ต่อเนื่อง
ปัญหาทางคณิตศาสตร์
เรขาคณิต
เรขาคณิตบนระนาบยุคลิด
ทฤษฎีแรมซีย์
พันธ์ศักดิ์ ศุกระฤกษ์

ผู้ช่วยศาสตราจารย์ นายแพทย์ พันธ์ศักดิ์ ศุกระฤกษ์  สูตินรีแพทย์ โรงพยาบาลบำรุงราษฎร์ ผู้เชี่ยวชาญด้านฮอร์โมนต่อมไร้ท่อและการเจริญพันธ์ จบการศึกษาแพทยศาสตรบัณฑิตจากคณะแพทยศาสตร์โรงพยาบาลรามาธิบดี มหาวิทยาลัยมหิดล  วุฒิบัตรสาขาสูติศาสตร์นรีเวชวิทยาจากราชวิทยาลัยสูตินรีแพทย์แห่งประเทศไทย  และอบรมการวิจัยสาขาการเจริญพันธุ์ จาก มหาวิทยาลัยออตตาวา ประเทศแคนาดา
== ประวัติการทำงาน ==
เริ่มทำรายการเกี่ยวกับความรู้ทางเพศทางโทรทัศน์ครั้งแรก ทางโทรทัศน์บอกรับไทยสกายทีวี เมื่อ พ.ศ. 2537 ชื่อรายการ "คลินิกก่อนนอน"  ต่อมา ได้ดำเนินรายการ   "คลินิกรัก"   ซึ่งเป็นรายการเพศศึกษา ทาง สถานีโทรทัศน์ไอทีวี  เมื่อประมาณ พ.ศ.  2540 และเป็นวิทยากรประจำรายการ "ชูรักชูรส"  ช่วงไขปัญหาลับวัยรุ่นกับดูเรกซ์  ทาง สถานีวิทยุโทรทัศน์ไทยทีวีสีช่อง 3 ตั้งแต่ประมาณ พ.ศ. 2543 จนถึงปัจจุบัน
== งานเขียน ==
นอกจากนี้ยังเป็นนักเขียนคอลัมน์สุขภาพทางเพศ และตอบปัญหาทางเพศในนิตยสาร เช่น
เนชั่นสุดสัปดาห์
เปรียว
เพ็นท์เฮาส์
กุลสตรี
หมอชาวบ้าน
== ตำแหน่งกรรมการและประธาน ==
กรรมการมูลนิธิคุณแม่คุณภาพ
ประธานชมรมคุณภาพชีวิตวัยทองและประชาสัมพันธ์ชมรมชายหญิงวัยทองแห่งประเทศไทย
ประธานชมรม Club @ teen
== ผลงาน ==
=== ละครโทรทัศน์ ===
=== ผลงานละครชุด ===
=== ซิทคอม ===
=== ภาพยนตร์ ===
=== ผลงานพิธีกร ===
พ.ศ. 2537 รายการ คลินิกก่อนนอน ช่องไทยสกายทีวี
พ.ศ. 2540 รายการ คลินิกรัก ทางสถานีโทรทัศน์ไอทีวี
พ.ศ. 2543 รายการ ชูรักชูรส ทางสถานีวิทยุโทรทัศน์ไทยทีวีสีช่อง 3
=== โฆษณา  ===
== อ้างอิง ==
== แหล่งข้อมูล ==
อาจารย์คณะแพทยศาสตร์
ผู้ช่วยศาสตราจารย์
แพทย์ชาวไทย
นักแสดงชายชาวไทย
บุคคลจากคณะแพทยศาสตร์โรงพยาบาลรามาธิบดี มหาวิทยาลัยมหิดล
บุคคลจากจังหวัดฉะเชิงเทรา‎‎
อำเภอนาตาล

นาตาล เป็นอำเภอหนึ่งของจังหวัดอุบลราชธานี
== ที่ตั้งและอาณาเขต ==
อำเภอนาตาลตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอเขมราฐ
ทิศตะวันออก ติดต่อกับแขวงสาละวัน (ประเทศลาว)
ทิศใต้ ติดต่อกับอำเภอโพธิ์ไทรและอำเภอเขมราฐ
ทิศตะวันตก ติดต่อกับอำเภอเขมราฐ
== ประวัติ ==
ท้องที่อำเภอนาตาลเดิมเป็นส่วนหนึ่งของอำเภอเขมราฐ ทางราชการได้แบ่งพื้นที่การปกครองออกมาตั้งเป็น กิ่งอำเภอนาตาล ตามประกาศกระทรวงมหาดไทยลงวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน ต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอนาตาล โดยมีผลบังคับตั้งแต่วันที่ 8 กันยายน ปีเดียวกัน
== การแบ่งเขตการปกครอง ==
=== การปกครองส่วนภูมิภาค ===
อำเภอนาตาลแบ่งพื้นที่การปกครองออกเป็น 4 ตำบล 64 หมู่บ้าน ได้แก่
{|
|-
||1.||นาตาล||||||(Na Tan)||||||18 หมู่บ้าน||
|-
||2.||พะลาน||||||(Phalan)||||||14 หมู่บ้าน||
|-
||3.||กองโพน||||||(Kong Phon)||||||13 หมู่บ้าน||
|-
||4.||พังเคน||||||(Phang Khen)||||||19 หมู่บ้าน||
|}
=== การปกครองส่วนท้องถิ่น ===
ท้องที่อำเภอนาตาลประกอบด้วยองค์กรปกครองส่วนท้องถิ่น 4 แห่ง ได้แก่
องค์การบริหารส่วนตำบลนาตาล ครอบคลุมพื้นที่ตำบลนาตาลทั้งตำบล
องค์การบริหารส่วนตำบลพะลาน ครอบคลุมพื้นที่ตำบลพะลานทั้งตำบล
องค์การบริหารส่วนตำบลกองโพน ครอบคลุมพื้นที่ตำบลกองโพนทั้งตำบล
องค์การบริหารส่วนตำบลพังเคน ครอบคลุมพื้นที่ตำบลพังเคนทั้งตำบล
== สถานศึกษา ==
โรงเรียนมัธยม สพฐ.
โรงเรียนพะลานวิทยาคม
โรงเรียนพังเคนพิทยา
โรงเรียนขยายโอกาสทางการศึกษา สพฐ.
โรงเรียนบ้านไทรงาม
โรงเรียนกองโพน
โรงเรียนบ้านค้อ
โรงเรียนบ้านนาตาลใต้
== การคมนาคม ==
ทางหลวงแผ่นดินหมายเลข 2112 (ถนนยุทธศาสตร์เขมราฐ-โขงเจียม)
จากอำเภอเขมราฐ มาตามทางหลวงแผ่นดินหมายเลข 2112 ถึงสี่แยกอันตรายบ้านคันพะลาน (ห่างจากอำเภอเขมราฐประมาณ 20 กิโลเมตร) เลี้ยวขวาเข้ามาตามถนนชนบท ถึงอำเภอนาตาล
ทางหลวงชนบทด่านฮัง-นาตาล เริ่มจากทางหลวงแผ่นดินหมายเลข 2050 ก่อนถึงอำเภอเขมราฐประมาณ 13 กิโลเมตร บริเวณบ้านด่านฮัง ตำบลพังเคน ระยะทาง 12 กิโลเมตร
== เศรษฐกิจ ==
ที่ทำการไปรษณีย์อนุญาตเอกชนจำนวน 3 แห่ง
ที่ทำการไปรษณีย์อนุญาต สาขาเขมราฐ 102 (นาตาล)ตั้งอยู่ที่ ตำบลนาตาล
ที่ทำการไปรษณีย์อนุญาต สาขาเขมราฐ 106 (พะลาน)ตั้งอยู่ที่ ตำบลพะลาน
ที่ทำการไปรษณีย์อนุญาต สาขาเขมราฐ 107 (พังเคน)ตั้งอยู่ที่ ตำบลพังเคน
== อ้างอิง ==
นาตาล
สมาคมเนชั่นแนล จีโอกราฟิก

สมาคมเนชั่นแนล จีโอกราฟิก (National Geographic Society) เป็นองค์กรด้านวิทยาศาสตร์และการศึกษาแห่งหนึ่งของโลกที่ไม่แสวงหาผลกำไร  มีสำนักงานใหญ่อยู่ที่วอชิงตัน ดี.ซี., สหรัฐ เป็นองค์กรที่สืบเสาะค้นหาเรื่องราวอันน่าทึ่งของภูมิศาสตร์และธรรมชาติวิทยาทั้งหมด ทั้งยังส่งเสริมการอนุรักษ์สิ่งแวดล้อมและรักษาโบราณสถานและโบราณวัตถุต่าง ๆ และยังศึกษาวัฒนธรรมและประวัติศาสตร์ต่าง ๆ บนโลก
หัวใจของภารกิจของสมาคม คือ  " เพิ่มพูนและทำให้ความรู้ทางภูมิศาสตร์กระจ่าง  เนื่องจากการสนับสนุนการปกปักรักษาวัฒนธรรมของโลก, ประวัติศาสตร์และการสำรวจธรรมชาติ " จอห์น เอ็ม. ฟาเฮย์ จูเนียร์ อดีตประธานและซีอีโอสมาคมกล่าว
สมาคมเนชั่นแนล จีโอกราฟิกมีจุดมุ่งหมายที่จะแนะนำให้ผู้คนดูแลรักษาโลกใบนี้ สมาคมนี้มีผู้ดูแล 23 คน ซึ่งเป็นสมาชิกคณะผู้ดูแลสมาคม ซึ่งมาจากหลากหลายสาขาอาชีพ เช่น นักวิชาการ, ธุรกิจส่วนตัว, นักวิทยาศาสตร์, พนักงานบริษัทที่เกี่ยวกับสิ่งแวดล้อมและนักอนุรักษ์ เป็นต้น
==ประวัติ==

สมาคมเนชั่นแนล   จีโอกราฟิก  ก่อตั้งเมื่อวันที่  27  มกราคม พ.ศ. 2431 โดยนักสำรวจและนักวิทยาศาสตร์ 33 คน   ที่มาจาก"สมาคมเพื่อเพิ่มพูนและเผยแพร่ความรู้ด้านภูมิศาสตร์" (organizing a society for the increase and diffusion of geographical knowledge.) โดยการ์ดิเนอร์ กรีน ฮับเบิร์ด  เป็นประธานคนแรก  ต่อมาอเล็กซานเดอร์ เกรแฮม เบลล์ บุตรเขยของเขา   ก็สืบทอดตำแหน่งนี้ต่อหลังจากที่การ์ดิเนอร์ กรีน ฮับเบิร์ดเสียชีวิต  เมื่อปี  พ.ศ. 2440 ต่อมาบุตรเขยของอเล็กซานเดอร์ เกรแฮม เบลล์ นามว่า  กิลเบิร์ต โฮเวย์ กรอสเวเนอร์  ก็เข้ารับตำแหน่งเป็นบรรณาธิการคนแรกของนิตยสารเนชั่นแนล  จีโอกราฟิกและทำงานอยู่ในสมาคมยาวนานถึง 55 ปี  ตั้งแต่นั้นเป็นต้นมาบุคคลในตระกูลกรอสเวเนอร์ก็เป็นบุคคลที่มีบทบาทในสมาคมนี้
==สื่อสารมวลชน==
=== สิ่งพิมพ์===
เนชั่นแนล จีโอกราฟิก (นิตยสาร)
=== สถานีโทรทัศน์===
เนชั่นแนลจีโอกราฟิกแชนแนล
== หมายเหตุ ==
สมาคมภูมิศาสตร์
องค์การระหว่างประเทศ

องค์การระหว่างประเทศ (international organisation/organization) เป็นองค์การที่มีสมาชิก ขอบเขต หรือการปรากฏตัวในระดับนานาชาติ มีสองประเภทดังนี้
องค์การนอกภาครัฐระหว่างประเทศ (international nongovernmental organisation: INGO) คือ องค์การนอกภาครัฐ (Non Governmental Organisation: NGO) ที่ดำเนินงานในระดับนานาชาติ เช่น องค์การไม่แสวงกำไร (non-profit organisation) และหน่วยงานในระดับโลก เป็นต้นว่า องค์การขบวนการลูกเสือโลก (World Organization of the Scout Movement), คณะกรรมการกาชาดระหว่างประเทศ (International Committee of the Red Cross), และการแพทย์ไร้พรมแดน (Médecins Sans Frontières)
องค์การระหว่างรัฐบาล (intergovernmental organisation) หรือองค์การระหว่างประเทศระดับรัฐบาล (international governmental organisation: IGO) เป็นองค์การที่ใกล้เคียงกับนิยามของ "องค์การระหว่างประเทศ" ในกฎหมายระหว่างประเทศมากที่สุด องค์การเหล่านี้มักมีสมาชิกเป็นรัฐเอกราช (sovereign state) ซึ่งเรียกว่า รัฐสมาชิก (member state) ตัวอย่างขององค์การประเภทนี้ เช่น สหประชาชาติ (United Nations), องค์การความมั่นคงและความร่วมมือในยุโรป (Organization for Security and Co-operation in Europe), สภายุโรป (Council of Europe), องค์การแรงงานระหว่างประเทศ (International Labour  Organization), และองค์การตำรวจระหว่างประเทศ (International Police Organization)
องค์การระหว่างรัฐบาลองค์การแรกและเก่าแก่ที่สุด คือ คณะกรรมการกลางเพื่อการเดินเรือในแม่น้ำไรน์ (Central Commission for Navigation on the Rhine) ซึ่งที่ประชุมเวียนนา (Congress of Vienna) จัดตั้งขึ้นใน ค.ศ. 1815
บทบาทขององค์การระหว่างประเทศ คือ ช่วยวางระเบียบวาระในระดับสากล เป็นตัวกลางในการเจรจาทางการเมือง จัดให้มีพื้นที่สำหรับการริเริ่มทางการเมือง และกระตุ้นการสร้างพันธมิตร ตลอดจนกำหนดประเด็นโดดเด่นต่าง ๆ เพื่อช่วยให้รัฐบาลกำหนดลำดับความสำคัญ
==อ้างอิง==
องค์การระหว่างประเทศ
เพลงชาติมองโกเลีย

เพลงชาติมองโกเลีย (Монгол улсын төрийн дуулал) เป็นบทเพลงซึ่งประพันธ์ทำนองโดย บิเลจีน ดามดินซูเรน (Bilegiin Damdinsüren, พ.ศ. 2462 - 2534) และ ลุฟซานยามส์ มูร์ดอร์จ (Luvsanjyamts Murdorj (พ.ศ. 2458 - 2539) เนื้อร้องโดย เซนดีน ดามดินซูเรน (Tsendiin Damdinsüren, พ.ศ. 2451 - 2531) ตลอดสมัยระบอบคอมมิวนิสต์ในช่วงคริสต์ศตวรรษที่ 20 มองโกเลียมีการเปลี่ยนแปลงเพลงชาติหลายครั้ง เพลงแรกสุดคือ มองโกล แองเตอร์นาซิอองนาล ("Монгол Интернационал" "Mongol Intyörnatsional") เนื้อร้องโดย Sonombalshiryn Bujannemech เรียบเรียงทำนองโดย Magsarshawyn Durgarshaw. ใช้ระหว่างปี พ.ศ. 2467 - 2493 ต่อมาจึงเปลี่ยนเพลงใหม่ใช้ในช่วงปี พ.ศ. 2493 - 2505 และภายหลังก็ได้แก้ไขเพลงชาติอีกครั้ง โดยใช้ในระหว่างปี พ.ศ. 2505 - 2534 โดยนับตั้งแต่ปี พ.ศ. 2534 ซึ่งเป็นปีที่มองโกเลียมีการปฏิวัติประชาธิปไตย เพลงชาติมองโกเลียที่มีการใช้นั้นได้คงเนื้อร้องส่วนใหญ่ของเพลงชาติฉบับปี พ.ศ. 2493 ไว้ แต่มีการยกเนื้อร้องบทที่ 2 ซึ่งมีเนื้อหาลัทธิบูชาบุคคล ยกย่องผู้นำของสหภาพโซเวียต และ มองโกเลียออกเสีย (กล่าวถึง เลนิน, สตาลิน, ชุคบาตาร์, และ ชอยบาลซาน)
ในวันที่ 6 กรกฎาคม พ.ศ. 2549 รัฐสภาแห่งมองโกเลียได้รับรองเนื้อร้องที่แก้ไขเพิ่มเติมให้มีเนื้อหาสรรเสริญเจงกิสข่าน จักรพรรดิมองโกลผู้ยิ่งใหญ่ เนื่องในโอกาสครบรอบ 800 ปีแห่งการสถาปนาจักรวรรดิมองโกล
== เนื้อร้อง ==
=== ฉบับปัจจุบัน (ตั้งแต่ พ.ศ. 2549) ===
=== ฉบับ พ.ศ. 2504 ===
=== พ.ศ. 2493-2504 และ พ.ศ. 2534-2549 ===
== สื่อ ==
== อ้างอิง ==
== แหล่งข้อมูลอื่น ==
แหล่งรวบรวมข้อมูลและไฟล์เสียง
ไฟล์เสียงเพลงชาติมองโกเลีย
เพลงชาติมองโกเลีย และ เนื้อร้อง
Instrumental version in RealAudio
วีดิทัศน์
วีดิทัศน์เพลงชาติมองโกเลีย ฉบับทางการ (ตั้งแต่ พ.ศ. 2549)
วีดิทัศน์เพลงชาติมองโกเลีย ฉบับทางการ (พ.ศ. 2534)
วีดิทัศน์เพลงชาติมองโกเลีย ฉบับปัจจุบัน (ตั้งแต่ พ.ศ. 2549)
วีดิทัศน์เพลงชาติมองโกเลีย ฉบับสังเขป (ตั้งแต่ พ.ศ. 2549)
วีดิทัศน์เพลงชาติมองโกเลีย ฉบับ พ.ศ. 2534
วีดิทัศน์เพลงชาติมองโกเลีย (บรรเลง)
มองโกเลีย
สัญลักษณ์ของประเทศมองโกเลีย
ควีนส์คัพ

ควีนส์คัพ (Queen's Cup) หรือบางครั้งเขียน ควีนสคัพ เป็นชื่อการแข่งขันหลายอย่าง ซึ่งอาจหมายถึง
การแข่งขันกีฬา
ควีนสคัพ (ฟุตบอล) - การแข่งขันฟุตบอลในประเทศไทย โดยทีมร่วมแข่งขันเป็นทีมสโมสรจากในประเทศไทย และบางครั้งมีทีมสโมสรจากต่างประเทศเข้าร่วม
ควีนส์คัพ (การแข่งม้า)
ควีนส์คัพ (เทควันโด)
ควีนส์คัพ (จักรยาน)
ควีนส์คัพ (มวยไทย)
กอล์ฟชิงถ้วยพระราชทานควีนส์คัพ - การแข่งขันกอล์ฟประจำปีในประเทศไทย
การแข่งขันอื่น
ควีนส์คัพ (เสริมสวย) - การแข่งขันออกแบบทรงผมชิงถ้วยพระราชทานควีนส์คัพในประเทศไทย
เมรินา

ชาวเมรินาอยู่ในเกาะมาดากัสการ์มาถึง 2000 ปีมาแล้ว ปัจจุบันมีประชากรอยู่ 3ล้านคน ใช้ภาษามาลากาซีในการสื่อสาร ในอดีตนับถือศาสนาพื้นเมือง แต่ต่อมาก็เริ่มมีมิชชั่นนารีมาเผยแพร่ศาสนา ชาวเมรินาจึงเริ่มนับถือศาสนาคริสต์ แต่ก็ยังมีประชากรส่วนหนึ่งยังนับถือศาสนาพื้นเมืองเดิมอยู่
ประเทศมาดากัสการ์
สเต็ปโดนใจ หัวใจโดนเธอ

สเต็ปโดนใจ หัวใจโดนเธอ (Step Up) เป็นภาพยนตร์โรแมนติกสไตล์เต้นรำ ที่ถูกสร้างขึ้นในปี ค.ศ. 2006 โดย ทัชสโตน พิคเจอร์ส กำกับโดย แอนน์ เฟล็ตเชอร์ นำแสดงโดย แชนนิ่ง เททัม ดาราหนุ่มมาแรงจากซีรีส์ Coach Carter และหนังวัยรุ่น ‘She’s The Man’ ที่ทำให้เขาแจ้งเกิด ด้วยการประกบดาราสาวขวัญใจวัยรุ่นอเมริกันอย่าง เจนน่า เดแวน ร่วมด้วยนักแสดงสมทบอย่าง ราเชล กริฟฟิธส์ (จาก HBO Series ‘Six Feet Under’), ร็อบ บราวน์ (Take The Lead และ Coach Carter) และศิลปินอาร์แอนด์บี มาริโอ ก็มาร่วมแสดงในเรื่องนี้ด้วย
สเต็ปโดนใจ หัวใจโดนเธอ เข้าฉายในประเทศไทย เมื่อวันที่ 9 พฤศจิกายน ค.ศ. 2006
== เพลงประกอบภาพยนตร์ ==
อัลบั้มเพลงประกอบภาพยนตร์ สเต็ป อัพ แนวเพลงหลักของอัลบั้มนี้คือ ฮิปฮอป และ อาร์แอนด์บี
เช่น ผลงานจากศิลปินสาวเจ้าของซาวนด์ Crunk n’ B อย่าง เซียร่า เพลง ‘Get Up’ (ขึ้นชาร์ทอันดับ 7 ในบิลบอร์ด)ที่จะรวมอยู่ในอัลบั้มชุดที่ 2 ของเธอที่ออกขายเดือนธันวาคม 2006 นอกจากนั้นเพลงเด่นๆ ก็มี ‘Step Up’ของ ซาแมนธา เจด, ‘Give It Up To Me’ (ฌอน พอล & เคชา โคล) (ขึ้นชาร์ทอันดับ 3 ในบิลบอร์ด) , ‘Say Goodbye’ ของคริส บราวน์ (ขึ้นชาร์ทอันดับ 15 ในบิลบอร์ด)
ในประเทศญี่ปุ่น เพลงประกอบภาพยนตร์คือเพลง BUT ของคุมิ โคดะ (ขึ้นชาร์ทอันดับ 2 ในออริกอนชาร์ท)
== รายได้ ==
รายได้ในสัปดาห์แรก 21 ล้านดอลลาร์สหรัฐ ด้วยต้นทุนหนังเพียง 12 ล้านดอลลาร์สหรัฐ
รายได้รวมเมื่อวันที่ 3 กันยายน ค.ศ. 2006 รายได้ 62,519,000 ดอลลาร์สหรัฐ
== แหล่งข้อมูลอื่น ==
เว็บอย่างเป็นทางการใน myspace.com
Step Up (2006) ที่ สยามโซน.คอม
ภาพยนตร์อเมริกัน
ภาพยนตร์ที่ออกฉายในปี พ.ศ. 2549
ภาพยนตร์ซีรีส์
ภาพยนตร์โดยซัมมิตเอนเตอร์เทนเมนต์
ภาพยนตร์โดยทัชสโตนพิกเจอส์
ภาพยนตร์ที่มีฉากในรัฐแมริแลนด์
ภาพยนตร์ที่ถ่ายทำในรัฐแมริแลนด์
อุ้ยเสี่ยวป้อ

อุ้ยเสี่ยวป้อ  เริ่มนำลงในหนังสือพิมพ์หมิงเป้า เมื่อวันที่ 24 ตุลาคม ค.ศ.1969 จวบกระทั่ง วันที่ 23 กันยายน ค.ศ. 1972 ค่อยนำลงจบเรื่อง ใช้เวลานำลงสองปีกับอีกสิบเอ็ดเดือน เป็นนิยายเรื่องสุดท้ายของ กิมย้ง ซึ่ง เหง่ยคัง ถือว่าเรื่องนี้เป็นสุดยอดพัฒนาการทางการประพันธ์ของกิมย้ง และเป็นเรื่องที่แสดงให้เห็นถึงฝีมือกิมย้งว่า "ไม่มีใครเป็นคู่แข่งได้" ความเป็นยอดของเรื่องนี้อยู่ที่เป็นนิยายกำลังภายในที่ไม่ใช่นิยายกำลังภายใน นิยายกำลังภายในโดยทั่วไปมีขนบในการแต่งที่เห็นได้ง่ายอยู่สองประการคือ ตัวเอกต้องเป็นจอมยุทธหรืออย่างน้อยต้องมีวิทยายุทธ และตัวเอกต้องเป็นคนดีในแง่ของคุณธรรม แต่อุ้ยเสี่ยวป้อในเรื่องนี้มีลักษณะตรงข้ามกับขนบดังกล่าวทุกประการ ลักษณะดังกล่าวไม่เคยปรากฏในนิยายกำลังภายในเรื่องใดมาก่อน และเหง่ยคังว่าไม่มีเรื่องอื่นอีกต่อไป เรื่องนี้กิมย้งหันกลับไปใช้ประวัติศาสตร์จีนสมัยจักรพรรดิคังซี แห่ง ราชวงศ์ชิง มีส่วนสะท้อนการเมืองในจีนแผ่นดินใหญ่หลังปฏิวัติวัฒนธรรมอยู่ไม่น้อย แต่ความเด่นอยู่ที่สะท้อนธรรมชาติวิสัยมนุษย์ในสังคมปัจจุบันที่ต้องลดมาตรฐานศีลธรรมลงเพื่อความอยู่รอด เป็นนิยายที่มุ่งสะท้อนความจริงมากกว่าจะชี้นำผู้อ่านอย่างที่กิมย้งเคยสอดแทรกไว้ในแทบทุกเรื่อง นับเป็นการแหวกวงล้อมครั้งยิ่งใหญ่ของนักประพันธ์เอกผู้นี้
ในด้านศิลปะการประพันธ์นั้น งานของกิมย้งมีความประณีตแยบยลทุกด้าน ที่เห็นได้ชัดคือ ด้านสำนวนภาษา กิมย้งมีทัศนะว่านิยายกำลังภายในเป็นวรรณกรรมแบบจีนแท้ แม้จะใช้ศิลปะการประพันธ์นวนิยายช่วยในการแต่ง แต่ไม่ควรใช้สำนวนภาษาแบบนวนิยายของตะวันตก ควรใช้สำนวนภาษาแบบนิยายรุ่นเก่าเช่น สามก๊กของจีน เป็นแนวทางพัฒนาให้เหมาะแก่ยุคสมัย
== ฮูหยินทั้งเจ็ดของอุ้ยเสี่ยวป้อ ==
ซวงเอ๋อร์ (双儿) เป็นสาวใช้ในบ้านขุนนาง อุ้ยเสี่ยวป้ออยู่กับสาวคนนี้แล้วรู้สึกสบายใจเป็นที่สุด เพราะเธอทั้งช่างเอาอกเอาใจ และแสนดี
อาเคอ (阿珂) ได้ชื่อว่างามที่สุดในบรรดาเมียทั้ง 7 เป็นลูกสาวที่เกิดจากหลี่จื้อเฉิงและเฉินหยวนหยวน
ฟางอี๋ (方怡) เมียหลวงของอุ้ยเสี่ยวป้อ จอมยุทธหญิงแห่งจวนอ๋องมู่
มู่เจี้ยนผิง (沐剑屏) ท่านหญิงน้อยจวนอ๋องมู่ อายุน้อยที่สุด
ซูเฉวียน (苏荃) เป็นฮูหยินเจ้าลัทธิมังกรเทพ อายุมากที่สุดในบรรดาเมียอุ้ยเสี่ยวป้อ
องค์หญิงเจี้ยนหนิง (建宁) เป็นพระขนิษฐาฮ่องเต้คังซี สุดแสนจะเอาแต่ใจ
เจิงโหยว (曾柔) เป็นลูกสาวโจรภูเขา
==การดัดแปลงในสื่ออื่น==
===ภาพยนตร์===
===ละครโทรทัศน์===
== ฮูหยินของอุ้ยเสี่ยวป้อ ==
{|class="wikitable"
|ที่ || จีนแต้จิ๋ว || สำเนียงจีนกลาง || บท
|-
|1 || ซังยี้ || ซวงเอ๋อร์ (双儿)  || สาวรับใช้ของอุ้ยเสี่ยวป้อ
|-
|2 || อาคอ || อาเคอ (阿珂) || ลูกสาวหลี่จื้อเฉิง และ เฉินหยวนหยวน
|-
|3 || ปึงอี่ || ฟางอี๋ (方怡) || ศิษย์พี่ของมู่เจี้ยนผิง
|-
|4 || มกเกี่ยมพิ้ง || มู่เจี้ยนผิง (沐剑屏) || บุตรีสุดท้องของตระกูลมู่
|-
|5 || โซวช้วน|| ซูเฉวียน (苏荃) || ภรรยาของประมุขพรรคเทพมังกร
|-
|6 || เกี่ยงเล้งกงจู้ || องค์หญิงเจี้ยนหนิง (建宁)  || น้องสาวของจักรพรรดิคังซี
|-
|7 || เจ็งยิ้ว || เจิงโหยว (曾柔)  || ลูกสาวของโจรภูเขา
|-
|}
==ชื่อตัวละคร ภาษาจีนแต้จิ๋ว จีนกลาง ==
== แหล่งข้อมูลอื่น ==
韦小宝（武侠小说《鹿鼎记》人物）
http://baike.baidu.com/item/%E9%9F%A6%E5%B0%8F%E5%AE%9D/1448539
วรรณกรรมในปี พ.ศ. 2512
งานเขียนของกิมย้ง
โมกอล

ดะโต๊ะ โมกอลล์ เป็นเจ้าเมืองสงขลาคนแรก นับถือศาสนาอิสลาม อพยพมาจากเมืองสาลัยในหมู่เกาะสุลาเวสี หรือชวา อดีตเป็นพ่อค้าเดินเรือสมุทร มีประสบการณ์ด้านการค้าทางเรือ การสู้รบ และการป้องกันการปล้นสะดมมาก่อน ได้อพยพพร้อมด้วยสมัครพรรคพวกเข้ามาอาศัยและตั้งสถานีการค้าที่หัวเขาแดง (อยู่ในสงขลาในเวลาปัจจุบัน)  ท่านได้สร้างป้อมและกำแพงเมืองอย่างแข็งแรง ดะโต๊ะ โมกอลล์ถึงแก่อสัญกรรมเมื่อ พ.ศ. 2165
== สมัยเมืองพัทลุงที่พะโคะ ==
ประมาณพุทธศตวรรษที่ 19 ได้มีการย้ายศูนย์อำนาจการปกครองของเมือง สทิงพระ (นิยายปรัมปราบอกว่า เพี้ยนจากคำว่า จะทิ้งพระ แต่ความจริงเมืองนี้มีชื่อมาตั้งแต่สมัยศรีวิชัยว่า สตรึงเพรียะ) มาอยู่บริเวณ วัดพะโคะ เมืองสทิงพระแห่งใหม่นี้เจริญรุ่งเรืองต่อมาระยะหนึ่ง จนถึงปลายพุทธศตวรรษที่ 19 ก็หมดความสำคัญลง
และได้เกิดศูนย์อำนาจการปกครองท้องถิ่นแห่งใหม่ขึ้นในบริเวณดังกล่าว โดยเรียกเมืองใหม่นี้ว่าเมืองพัทลุง ซึ่ง
เจริญรุ่งเรืองระหว่างพุทธศตวรรษที่ 19-22 เมืองพัทลุงที่พะโคะมีความเจริญด้านพุทธศาสนามาก ได้รับพุทธศาสนา
ลัทธิลังกาวงศ์เข้ามาโดยมีวัดพะโคะเป็นศูนย์กลางของคณะสงฆ์ฝ่ายลังกาชาติ ต่อมาในระหว่างพุทธศตวรรษที่
20-22 เมืองพัทลุงที่พะโคะถูกพวกโจรสลัดมลายู เช่น พวกอาเจะฮ์ อาหรู อุชงคนตะ ฯลฯ รุกรานเข้าปล้นสะดม
หลายครั้ง มีการเผาทำลายบ้านเมืองและวัดวาอาราม ประชาชนต่างหนีภัยพวกโจรสลัดจึงไปตั้งชุมชนแห่งใหม่
ขนาดใหญ่ขึ้น 2 แห่ง คือ ที่บางแก้ว อำเภอเขาชัยสน กลายเป็นเมืองพัทลุงใหม่และอีกแห่งคือที่หัวเขาแดง ซึ่ง
มีชัยภูมิดี เพราะมีเทือกเขาเป็นปราการธรรมชาติถึง 2 ด้าน จึงสามารถต่อสู้กับพวกโจรสลัดได้ชุมชนแห่งนี้ค่อย ๆ
เจริญจนกลายเป็นเมืองสงขลาที่หัวเขาแดง
== สมัยเมืองสงขลาที่หัวเขาแดง ==
เมืองสงขลาที่หัวเขาแดง (ตั้งอยู่ในท้องที่บ้านบนเมือง ตำบลหัวเขา อำเภอสิงหนคร จังหวัดสงขลา) เป็นเมืองที่
ตั้งขึ้นในสมัยกรุงศรีอยุธยาตอนกลาง โดย ดะโต๊ะ โมกอล ได้สร้างป้อมและกำแพงเมืองอย่างแข็งแรง เมืองสงขลาที่หัวเขาแดงมีชื่อว่า สิงขรนครี
ก่อนดะโต๊ะ โมกอล จะนำครอบครัวพวกพ้องบริวารมาขึ้นที่ชายหาดหัวเขาแดง เป็นเวลาที่กำลังมีพวกโจรสลัดเข้าปล้นเมืองพัทลุง โดยที่เจ้าเมืองไม่อาจต่อสู้ได้ พวกโจรสลัดกระทำย่ำยีโหดเหี้ยม เจ้าเมืองเกรงพระราชอาญาจึงชิงฆ่าตัวตาย ส่วนกรมการเมืองทั้งหมดลงพระราชอาญาจำตรวนคุมตัวเข้ากรุงศรีอยุธยาหมด
อีก 4-5 ปีต่อมา เมืองพัทลุงก็ถูกพวกโจรสลัดปลายแหลมมะลายูโจรสลัดปล้นอีก เจ้าเมืองพัทลุงอ่อนแอ ไม่อาจจะนำทหารต่อต้านพวกโจรสลัดได้ เป็นเหตุให้พวกราษฎรพากันหวาดกลัวไปทั่ว
เมื่อพวก ดะโต๊ะ โมกอล ยกกองเรืออพยพเข้ามาอยู่หัวเขาแดง ท้องถิ่นนั้นในอดีตเป็นที่อาศัยของชนชาวไทยผู้นับถือศาสนาพุทธและชาวมลายูผู้นับถือศาสนาอิสลาม เรื่องนี้ มีผู้ที่ไม่ทราบจริง เข้าใจว่า ดะโต๊ะ โมกอล ตลอดจนสุลต่านสุลัยมานผู้ลูกชายเป็นโจรสลัดเข้ามาปล้นและครองเมืองพัทลุงในที่สุด ซึ่งไม่เป็นความจริง เพราะจากหลักฐานทางประวัติศาสตร์ของเมืองพัทลุงและประวัติของสุลต่านสุลัยมานระบุว่าเป็นการอพยพย้ายมาจากชวา
เมื่อทางกรุงศรีอยุธยา เห็นว่า บรรดาพวกชวาที่อพยพมานั้น รักสงบ และเข้มแข็ง สมเด็จพระเจ้าทรงธรรม (พระราชโอรสในสมเด็จพระเอกาทศรฐ) จึงทรงตั้งให้ ดะโต๊ะ โมกอล เป็นเจ้าเมืองพัทลุง
เมื่อ ดะโต๊ะ โมกอล ถึงแก่อสัญกรรม ในรัชสมัยพระเจ้าทรงธรรม กรุงศรีอยุธยาจึงให้ สุลัยมานบุตรชายคนโตของดะโต๊ะฯ เป็นเจ้าเมืองพัทลุงสืบต่อไป ซึ่งต่อมาได้สถาปนาตนเองเป็นราชา มีนามว่า สุลต่านสุลัยมาน ชาห์  ท่านได้ให้ฟารีซี น้องชายคนรองเป็นปลัดเมือง
พระราชาธิบดีแห่งเมืองสงขลา
บุคคลจากจังหวัดสงขลา
มุสลิมชาวไทย
ชาวไทยเชื้อสายเปอร์เซีย
รายชื่อมิวสิกวิดีโอต่างประเทศที่ถ่ายทำในประเทศไทย

รายชื่อมิวสิกวิดีโอต่างประเทศ‎ที่ถ่ายทำบางส่วนหรือทั้งหมดในประเทศไทย
Love Of A Lifetime - Firehouse ถ่ายทำบนเรือล่องแม่น้ำเจ้าพระยา
This Ain't A Love Song - Bon Jovi ถ่ายทำในจังหวัดพระนครศรีอยุธยา
Groovejet - Spiller ถ่ายทำในกรุงเทพ เช่น ตรอกข้าวสาร
One Night In Bangkok - C21 ถ่ายทำที่สวนลุมไนท์บาซ่า
Girl, It's Alright - Steven Seagal มีการแต่งกายชุดไทย การเล่นสงกรานต์
Five Steps - Paran ถ่ายทำที่พัทยา และ กรุงเทพ มีการชกมวยไทย
"O"-Jeong. Ban. Hap. - Dong Bang Shin Gi ถ่ายทำในกรุงเทพ เช่น สนามหลวง
Mysterious Girl - Peter Andre  แสดงโดย แชมเปญ เอ็กซ์ ถ่ายทำที่เกาะพีพี
What I've done - Linkin Park มีภาพการจราจรบนถนนราชดำริ บริเวณหน้าเซ็นทรัลเวิลด์
COME WITH ME - Kumi Koda ถ่ายทำที่พัทยา
PEACH - Ai Otsuka ถ่ายทำที่ชะอำ
Les Mots - Keen'v ถ่ายทำที่ภูเก็ตอ่าวฉลอง
Love on Me - Galantis ถ่ายทำที่วัดถ้ำเสือ (จังหวัดกาญจนบุรี)และ วัดถ้ำเขาน้อย
Sansei Kawaii! - SKE48 ถ่ายทำที่พัทยา
Party - Girl's Generation ถ่ายทำที่เกาะสมุย
Boku wa Inai - NMB48 ถ่ายทำที่สถานีรถไฟหัวหิน จังหวัดประจวบคีรีขันธ์ และอุทยานเฉลิมกาญจนาภิเษก จังหวัดนนทบุรี
!
การออกแบบชุมชนเมือง

การออกแบบชุมชนเมือง หรือ สถาปัตยกรรมผังเมือง เป็นศาสตร์แขนงหนึ่งที่เกี่ยวข้องกับการสร้างสรรค์สภาพแวดล้อมของเมือง โดยผู้ประกอบวิชาชีพนี้ เรียกว่า "นักออกแบบชุมชนเมือง" หรือ "สถาปนิกผังเมือง" โดยมีหน้าที่สร้างสรรค์สภาพแวดล้อมทางกายภาพของชุมชนเมือง โดยเน้นคุณภาพ 3 ด้าน คือ คุณภาพทางด้านสุนทรียภาพ คุณภาพทางด้านชีวิตของสังคมเมือง และคุณภาพของสิ่งแวดล้อมเมือง
== อ้างอิง ==
Hillier B. and Hanson J. "The Social Logic of Space". Cambridge University Press, 1984. ISBN 0-521-36784-0.
David Gosling, Barry Maitland, Concepts of urban design, University of Minnesota 1984, ISBN 0312161212.
== ดูเพิ่ม ==
การวางแผนชุมชนเมือง
การออกแบบชุมชนเมือง
ภูมิทัศน์
ภูมิสถาปัตยกรรม
คอมมานด์ & คองเคอร์: เจเนอรัลส์ – ซีโรเอาเออร์

คอมมานด์ & คองเคอร์: เจเนอรัลส์ – ซีโรเอาเออร์ (Command & Conquer: Generals - Zero Hour) เป็นเกมภาคเสริมของเกมชุด เจเนรัลส์ที่มีเนื้อเรื่องต่อมาจากภารกิจของสหรัฐฯ โดยที่เกมภาคเสริมนี้ได้เปลี่ยนแปลงแนวทางเดิมของเกมไปอย่างมาก ซึ่งนำเสนอทางเลือกสามทางเลือกในการเลือก "นายพล" ของแต่ละฝ่ายที่มีลักษณะเฉพาะและยูนิตของตนเอง ขึ้นอยู่กับกลยุทธ์ของนายพลที่ผู้เล่นเลือก มีนายพลให้เลือกทั้งหมดเก้านาย
== ดูเพิ่ม ==
 เจเนรัลส์
 ไทบีเรี่ยน
 เรด อเลิร์ท
== อ้างอิง ==
== แหล่งข้อมูลอื่น==
เกมสำหรับวินโดวส์
จ
วิดีโอเกมที่มีฉากในสหรัฐ
วิดีโอเกมที่มีฉากในประเทศโซมาเลีย
วิดีโอเกมที่มีฉากในประเทศคาซัคสถาน
วิดีโอเกมที่มีฉากในประเทศรัสเซีย
วิดีโอเกมที่มีฉากในประเทศอิหร่าน
วิดีโอเกมที่มีฉากในประเทศกรีซ
วิดีโอเกมที่มีฉากในประเทศเยอรมนี
วิดีโอเกมที่มีฉากในประเทศอียิปต์
วิดีโอเกมที่มีฉากในประเทศจีน
เกมจากค่ายอิเล็กทรอนิก อาตส์
วิดีโอเกมประวัติศาสตร์ประยุกต์
เจ้าหญิงพิกุลทอง (ละครโทรทัศน์)

redirect พิกุลทอง